Publication: Magyar Közlöny
Issue: MK-1999-108 (Year: 1999, Number: 108)
Era: 1990-2004
Section: 70. A 2212/1998. (IX. 30.) Korm. határozat mellékletében
Paragraph Index: 1428

70. A 2212/1998. (IX. 30.) Korm. határozat mellékletében található új jogharmonizációs program egyrészt előirányozza a szó szűkebb és hagyományos értelmében vett jogharmonizációval járó feladatokat. Ilyen feladatok azokkal a közösségi jogszabályokkal — túlnyomórészt irányelvekkel — kapcsolatban jelentkeznek, amelyek nemzeti jogalkotást tesznek szükségessé: a (tagállami) jogszabályoknak a közösségi irányelv alapján való összehangolása valósul meg ebben a körben. Másrészt a program kiterjed egyes rendeletekre, határozatokra és az alapszerződések bizonyos rendelkezéseire is. Ez utóbbiak kivételével tehát a figyelembe vett közösségi jogforrások köre megegyezik az átvilágítási tárgyalások (acquis screening) céljára a Bizottság által készített jogszabálylisták 1999/108. szám „A” részével, mely a kötelezőnek minősített közösségi szabályokat tartalmazza.

Source: https://magyarkozlony.hu/hivatalos-lapok/cff9edc909fa467b69e2a6a60498bb8c0acceda6/dokumentumok/97a331193c96b8a96ca920d849ccae08b3ac2aeb/letoltes